Na temelju članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 31. sjednici održanoj 9. prosinca 2024. donijelo je

**PROGRAM**

**javnih potreba u kulturi na području**

**Općine Kloštar Podravski u 2025. godini**

**I.**

Programom javnih potreba u kulturi na području Općine Kloštar Podravski u 2025. godini (u daljnjem tekstu: Program) utvrđuju se aktivnosti i djelatnosti u kulturi koje će se financirati iz Proračuna Općine Kloštar Podravski za 2025. godinu (u daljnjem tekstu: Proračun).

**II.**

 Javne potrebe u kulturi na području Općine Kloštar Podravski (u daljnjem tekstu: Općina) ostvarivat će se:

 - djelovanjem udruga u kulturi, te promicanjem i poticanjem umjetničkog i kulturnog stvaranja,

 - investicijskim održavanjem i adaptacijom objekata kulture, sakralnih objekata i spomenika kulture,

 - akcijama i manifestacijama u kulturi koje će pridonijeti razvitku i promicanju kulturnog života,

 - održavanjem i nabavom nove opreme,

 - stručnim radom u području kulture.

**III.**

 Za javne potrebe u kulturi iz točke II. ovog Programa, uključujući sakralne objekte i spomenike kulture u Proračunu osigurana su sredstva u svoti 115.930,00 eura, a raspoređuju se na:

1. Knjižnicu i čitaonicu „Fran Galović“Koprivnica-bibliobus --- 930,00 eura
2. Za redovnu djelatnost udruga --- 100.000,00 eura
3. Arheološko istraživanje „Gorbonuk“ --- 15.000,00 eura

**IV.**

 Sredstva iz točke III. ovog Programa rasporedit će se korisnicima nakon provedenog javnog natječaja ili javnog poziva.

**V.**

 Sredstva utvrđena ovim Programom uplaćivat će se na žiro-račun korisnika sukladno sklopljenim ugovorima o sufinanciranju programa.

 Ako se u Proračunu neće ostvarivati planirani prihodi, sredstva za javne potrebe uplaćivat će se sukladno mjesečnom ostvarivanju prihoda.

**VI.**

 O izvršenju ovog Programa korisnici kojima su ovim Programom raspoređena sredstva dužni su podnijeti izvješće sukladno sklopljenom ugovoru o sufinanciranju programa.

**VII.**

 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2025. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 611-01/24-01/04**

**URBROJ: 2137-16-01/01-24-01**

**Kloštar Podravski, 9. prosinca 2024.**

**PREDSJEDNICA:**

**Marija Šimunko**